Source: http://docplayer.fi/3131991-Elisa-koskela-osakeyhtion-purkaminen-vapaaehtoisen-selvitysmenettelyn-case-a-oy.html
Timestamp: 2017-12-11 19:51:18+00:00
Document Index: 18357692

Matched Legal Cases: ['Tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Elisa Koskela. Osakeyhtiön purkaminen vapaaehtoisen selvitysmenettelyn. case: A Oy - PDF
Download "Elisa Koskela. Osakeyhtiön purkaminen vapaaehtoisen selvitysmenettelyn. case: A Oy"
1 1 Elisa Koskela Osakeyhtiön purkaminen vapaaehtoisen selvitysmenettelyn kautta case: A Oy Opinnäytetyö Syksy 2009 Liiketalouden, yrittäjyyden ja ravitsemusalan yksikkö Liiketalous
2 2 SEINÄJOEN AMMATTIKORKEAKOULU Opinnäytetyön tiivistelmä Koulutusyksikkö: Koulutusohjelma: Suuntautumisvaihtoehto: Tekijä: Työn nimi: Ohjaaja: Liiketalouden yksikkö Liiketalouden koulutusohjelma Laskentatoimi Koskela Elisa Osakeyhtiön purkaminen vapaaehtoisen selvitysmenettelyn kautta Potka-Soininen Tuulia Vuosi: 2009 Sivumäärä: 58 Liitteiden lukumäärä: 3 Kun osakeyhtiö tulee elinkaarensa päähän ja tarkoituksena on lopettaa yhtiön toiminta, tulee tavallisimmin kyseeseen purkaminen vapaaehtoisen selvitysmenettelyn kautta. Osakeyhtiö, jossa on varallisuutta, mutta ei enää liiketoimintaa, puretaan ja osakeyhtiöön kertyneet varat jaetaan osakkaiden henkilökohtaiseen käyttöön. Opinnäytetyön tavoitteena on tutkia osakeyhtiön purkamista vapaaehtoisen selvitysmenettelyn kautta ja purkautumisesta aiheutuvia veroseuraamuksia. Opinnäytetyön empiirisen osan tavoitteena on purkaa case-yritys A Oy vapaaehtoisen selvitysmenettelyn kautta ja määrittää osakeyhtiölle ja sen osakkaille aiheutuvat veroseuraamukset pääpiirteittäin. Osakeyhtiön purkamiseen vapaaehtoisen selvitysmenettelyn kautta haetaan vastausta erityisesti osakeyhtiölaista. Keskeisessä osassa ovat myös kirjanpitolaki, kaupparekisterilaki, tilintarkastuslaki ja toiminimilaki. Verotuskysymyksiin haetaan vastausta elinkeinoverolaista ja tuloverolaista. Opinnäytetyössä ensin selvitetään myös muut tavat, miten osakeyhtiö lakkaa olemasta. Sen jälkeen selvitetään osakeyhtiölain säädösten mukaan, miten osakeyhtiön purkamisprosessi etenee selvitystilasta osakeyhtiön purkautumiseen asti. Seuraavaksi opinnäytetyössä selvitetään osakeyhtiön ja sen osakkaiden veroseuraamuksia osakeyhtiön purkautumisen jälkeen. Opinnäytetyön empiirisessä osassa selvitettiin, mitä toimenpiteitä tehtiin ennen, että kaupparekisteri-ilmoitukset saatiin tehtyä sekä kerrottiin kaupparekisteriilmoitukset, joita tarvittiin case-yrityksen purkamiseen. Tämän jälkeen määritettiin tuleeko case-yritykselle ja sen osakkaille veroseuraamuksia. Lopuksi case-yritys purkautui. Verojen laskun jälkeen case-yritykselle ja sen osakkaille ei tullut veroseuraamuksia johtuen osakkeiden arvonalentumisista. Avainsanat: Purku, selvitystila, selvitysmenettely ja selvitysmies
3 3 SEINÄJOKI UNIVERSITY OF APPLIED SCIENCES Thesis abstract Faculty: Degree programme: Specialisation: Author: Business School Business Management Accounting Koskela Elisa Title of thesis: Supervisor: Dissolution of a limited company through voluntary liquidation Potka-Soininen Tuulia Year: 2009 Number of pages: 58 Number of appendices: 3 When the limited company comes to the end of its life the objective is to stop the company's operations. It is usual to wind it up through a voluntary settlement procedure. A limited company, which has assets but is no longer in business, will be wound up and its assets are distributed to shareholders for their personal use. The aim of this thesis is to examine the company's dismantling through voluntary liquidation and dissolution proceedings and the resulting tax consequences. The empirical part of the thesis attempts to dismantle the case company A Ltd through voluntary winding up proceedings and to determine the tax implications to the limited company and its shareholders. The answer to the voluntary dissolution of a limited company is sought in Companies Act. The answer to taxation questions is sought in business tax forms and income tax forms. The thesis will also examine other methods, how the company ceases to exist. After explaining the rules of the Companies Act the company's dismantling advances to the company being wound up. Next the thesis explains tax implications to the corporation and its shareholders after the dissolution. The empirical part of this thesis examined Trade Register notifications. Then it was determined whether the case-company and its shareholders will have tax implications. Finally, the case-company was dissolved. The case company and its shareholders did not get tax implications due to the impairment of shares. Keywords: Dissolution, liquidation, clearing procedure and liquidator.
4 4 SISÄLTÖ Opinnäytetyön tiivistelmä... 2 Thesis abstract... 3 SISÄLTÖ JOHDANTO Tavoite ja rakenne Osakeyhtiön purkamista säätelevät lait PÄÄKÄSITTEIDEN MÄÄRITTELY Purku Selvitystila Selvitysmenettely ja selvitysmiehet OSAKEYHTIÖN PURKAMISEN ERI KEINOT Sulautuminen Jakautuminen Konkurssi Rekisteristä poistaminen ja viranomaisen määräämä selvitystila OSAKEYHTIÖN PURKAMINEN VAPAAEHTOISEN SELVITYSMENETTELYN KAUTTA Selvitysmenettelystä yleensä Yhtiön asettaminen selvitystilaan oman päätöksen perusteella Yhtiökokous Yhtiökokouskutsu Muu etukäteistodistus kuin yhtiökokouskutsu Yhtiökokouksen päätös Selvitystilaan asettaminen yhtiöjärjestyksen mukaan Osakeyhtiön määrääminen selvitystilaan Selvitystilan alkaminen Yhtiön organisaatio selvitystilan aikana Yhtiökokous Selvitysmiehet Tilintarkastajat Yhtiön elinten selvitystilan aikaiset tehtävät... 32
5 Hallitus ja toimitusjohtaja Selvitysmiehet Tilintarkastajat Yhtiökokous PURKAUTUNEEN YHTIÖN VEROSEURAAMUKSET Osakeyhtiön verotus Osakkaan verotus KAUPPAREKISTERI-ILMOITUKSET JA VEROSEURAAMUKSET: CASE Osakeyhtiön esittely Kaupparekisteri-ilmoitukset Osakeyhtiön verotus Osakkaan verotus Purkamisprosessi YHTEENVETO LÄHTEET LIITTEET... 60
6 6 1 JOHDANTO Kun osakeyhtiö tulee elinkaarensa päähän ja tarkoituksena on lopettaa yhtiön toiminta, tulee tavallisimmin kyseeseen purkaminen vapaaehtoisen selvitysmenettelyn kautta. On myös muita menettelyjä, miten osakeyhtiö lopetetaan. Selvitysmenettelyn lisäksi osakeyhtiö lakkaa olemasta sulautumisessa, jakautumisessa, konkurssissa ja rekisteristä poistamisesta tai viranomaisen määräämästä selvitystilasta. Yrityksen lopettaminen on merkittävä yrityksen ja yrittäjän elämään liittyvä tapahtuma. Yrityksen lopettamiseen voi liittyä monia eri syitä. Tavallisimpia ovat mm. yrittäjän ikä, sairaus, elämäntyön realisointi tai yrittäjän muutostarve. Yritystoiminnan lopettaminen ei aina onnistu sukupolvenvaihdoksen tai yrityksen myynnin kautta. Kun osakeyhtiö on olemassa, mutta sillä ei ole enää mitään toimintaa, herää kysymys, miten osakeyhtiö voidaan purkaa ja saada osakeyhtiöön kertyneet varat osakkaiden henkilökohtaiseen käyttöön. On huomioitava, että selvitystila ei tarkoita samaa kuin että yhtiö olisi välttämättä ajautunut taloudellisiin vaikeuksiin. Selvitystilan tarkoituksena on yhtiön purkautuessa maksaa kaikki velvoitteet ja jakaa jäljelle jääneet varat osakkeenomistajille. Selvitystilamenettelyn edellytyksenä on, että yhtiön varat riittävät velkojen maksuun, muuten osakeyhtiön purkaminen ei tällä tavoin onnistu. Osakeyhtiön purkamista harkittaessa tulee mietittäväksi myös verotukseen liittyviä kysymyksiä. Osakkeenomistajan osalleen saama osuus yhtiön nettovarallisuudesta on kuitenkin verotettavaa tuloa. Useissa tapauksissa kuitenkin jopa verotukselliset seikat puoltavat selvitystilamenettelyn käyttöä.
7 7 1.1 Tavoite ja rakenne Opinnäytetyön tavoitteena on tutkia osakeyhtiön purkamista vapaaehtoisen selvitysmenettelyn kautta ja purkautumisesta aiheutuvia veroseuraamuksia. Miten osakeyhtiö, jossa on varoja, puretaan ja mitä veroseuraamuksia purkautumisesta on osakeyhtiölle ja sen osakkaille? Mitä lakeja on noudatettava osakeyhtiön purkamista toteutettaessa? Osakeyhtiön purkamiseen vapaaehtoisen selvitysmenettelyn kautta haetaan vastausta erityisesti osakeyhtiölaista ja keskeisessä osassa ovat myös kirjanpitolaki, kaupparekisterilaki, tilintarkastuslaki ja toiminimilaki. Verotuskysymyksiin haetaan vastausta elinkeinoverolaista ja tuloverolaista. Opinnäytetyön empiirisen osan tavoitteena on purkaa case-yritys A Oy vapaaehtoisen selvitysmenettelyn kautta. Empiirinen osuus koostuu niistä asiakirjoista ja kaupparekisteri-ilmoituksista, joita tarvitaan yhtiön purkamiseen selvitysmenettelyn kautta. Selvitysmenettelyn aikana teen A Oy:n kirjanpidon sekä normaalin tilinpäätöksen lopuksi tehtäväni on tehdä A Oy:lle tilinpäätös ja lopputilitykset. Purettavassa osakeyhtiössä ei ole ollut toimintaa muutamaan vuoteen. Osakeyhtiö on ns. lepäävä yhtiö. Osakkeenomistajat eivät halua jatkaa yhtiön toimintaa. Osakeyhtiössä on varallisuutta, joka halutaan realisoida ja jakaa. Yhtiötä ei haluta myydä, koska liiketoimintaa ja asiakaskuntaa ei ole ollut muutamaan vuoteen. Varallisuuden vuoksi yhtiön lopettamisessa tulee kyseeseen ainoastaan purkaminen selvitysmenettelyn kautta. Opinnäytetyössäni kehitän toimivan osakeyhtiön purkautuneeksi yhtiöksi, jonka jälkeen yhtiö lakkaa olemasta. Opinnäytetyöni aihe on ajankohtainen Suomessa vallitsevan huonon taloustilanteen vuoksi, jolloin yhtiöitä puretaan. Vaikka opinnäytetyöni aiheesta löytyy paljon materiaalia ja kirjallisuutta, niistä on vaikea muodostaa kokonaiskuvaa osakeyhtiön lopettamisesta. Siksi työni tavoitteena onkin saada selkeä ja kattava kuva yhtiön lopettamisprosessista sekä purkautuneen yhtiön että sen osakkaiden verotuksesta.
8 8 Opinnäytetyö jakaantuu seitsemään päälukuun. Pääkäsitteiden määrittely - kappaleessa käsittelen opinnäytetyöhön liittyviä pääkäsitteitä, jotka tulevat esiin moneen otteeseen työssä. Osakeyhtiön purkamisen eri keinot -kappaleessa käsittelen tarkemmin osakeyhtiön sulautumista, jakautumista, konkurssia sekä rekisteristä poistamista ja viranomaisen määräämää selvitystilaa. Nämä ovat muut vaihtoehdot osakeyhtiön lakkaamiseen. Osakeyhtiön purkaminen selvitysmenettelyn kautta kappale on opinnäytetyön keskeisin kappale, jossa tutkin, mitä osakeyhtiölaissa määrätään osakeyhtiön purkamisesta vapaaehtoisen selvitysmenettelyn kautta. Tämä kappale on jaettu kuuteen alakappaleeseen, joissa kerrotaan, miten osakeyhtiön purkaminen selvitysmenettelyn kautta etenee. Purkautuneen yhtiön veroseuraamukset kappaleessa tutkin tuloverolakia ja elinkeinoverolakia, mitä niissä säädetään purkautuneen yhtiön ja sen osakkaiden veroseuraamuksista. Opinnäytetyön kuudennessa pääkappaleessa käsittelen kaupparekisteriilmoituksia sekä sitä, miten A Oy:n selvitystila on edennyt ja miten se on saatu päätökseen. Tämän jälkeen kerron A Oy:n sekä A Oy:n kahden osakkaan verotuksesta. Pääkappaleiden lopuksi teen johtopäätökset käsitellystä ongelmasta sekä opinnäytetyön yhteenvedossa kokoan yhteen keskeisen sisällön ja saadut tulokset.
9 9 1.2 Osakeyhtiön purkamista säätelevät lait Tässä luvussa käsittelen osakeyhtiön purkamista sääteleviä lakeja lyhyesti, näitä ovat osakeyhtiölaki, tilintarkastuslaki, kirjanpitolaki, kaupparekisterilaki ja toiminimilaki. Kerron laeista lyhyesti, mitä niissä sanotaan osakeyhtiön purkamisesta. Pääluvussa neljä käsittelen osakeyhtiön purkamista osakeyhtiölain näkökulmasta laajemmin ja viidennessä luvussa käsittelen elinkeinoverolakia ja tuloverolakia. Tilintarkastuslaki Selvitystilaan asettaminen ei vaikuta tilintarkastajan tehtävään (KHT-yhdistys 2008,120). Ennen selvitystilaa valitut tilintarkastajat jatkavat tehtävässään. Osakeyhtiölain 20 luvun momentin mukaan tilintarkastuksen tulee sisältää lausuma siitä, onko selvitystilaa tarpeettomasti pitkitetty ja ovatko selvitysmiehet muuten toimineet asianmukaisesti. Kaupparekisterilaki Kaupparekisterilain 1 mukaan kaupparekisteriin merkitään kaikki elinkeinonharjoittajia koskevat ilmoitukset ja tiedonannot. Kaupparekisteriin merkitään mm. elinkeinonharjoittajien aloitus-, muutos- ja lopettamisilmoitukset. Kaupparekisterilain 18 a :ssä säädetään osakeyhtiön muutos- ja lopettamistilasta. Rekisteriviranomainen käsittelee osakeyhtiön tai osakkeiden arvo-osuusjärjestelmään liittämistä, osakepääoman alentamista, osakeyhtiöiden sulautumista, osakeyhtiön jakautumista, osakeyhtiön selvitystilaa ja julkisen osakeyhtiön muuttamista yksityiseksi osakeyhtiöksi koskevat asiat siten, kuin osakeyhtiölaissa säädetään.
10 10 Kirjanpitolaki Kirjanpitolain 3 luvussa 3 säädetään jatkuvuusperiaatteesta. Oletus on, että kirjanpitovelvollisen toiminta on jatkuvaa. Osakeyhtiötä purettaessa jatkuvuusperiaatetta ei voida noudattaa. Tässä tapauksessa kirjapitolakia tulee noudattaa sovellettavin osin. Osakeyhtiölaki Osakeyhtiön 20 luvussa säädetään osakeyhtiön purkamisesta. Yhtiön normaalin toiminnan aikana yhtiön asettamisesta selvitystilaan päättää yhtiökokous, samalla valitaan selvitysmiehet. Selvitysmiehet tekevät kaupparekisteriin ilmoituksen selvitystilasta. Julkisen haasteen määräpäivän jälkeen selvitysmiehet maksavat velat, muuttavat omaisuuden rahaksi ja jakavat varat osakkaille. Lisäksi selvitysmiehet tekevät lopputilityksen ja kertomuksen selvitystilan ajalta. Lopuksi yhtiökokous hyväksyy lopputilityksen, jonka jälkeen lopputilitys ilmoitetaan kaupparekisteriin ja osakeyhtiö purkautuu. Toiminimilaki Toiminimilain 31 2 momentin mukaan konkurssin tai selvitystilan aikana on toiminimi kirjoitettava muuttunutta asiantilaa osoittavin lisäyksin.
11 11 2 PÄÄKÄSITTEIDEN MÄÄRITTELY Tässä luvussa kerron lyhyesti opinnäytetyöni aiheen pääkäsitteistä, jotka ovat purku, selvitystila ja selvitysmenettely. Nämä käsitteet tulevat esiin työssäni moneen otteeseen. 2.1 Purku Osakeyhtiö purkautuu selvitysmenettelyn kautta konkurssista, selvitysmenettelyttä sulautumisessa tai jakautumisessa (Blumme, Pitkänen, Raunio & Äärilä 2008, 35). Opinnäytetyössäni käsittelen laajemmin osakeyhtiön purkamista selvitysmenettelyn kautta. Työssäni esittelen myös pääpiirteittäin purkamisen muut tavat luvussa osakeyhtiön purkamisen eri keinot. 2.2 Selvitystila Selvitysmenettely tulee kyseeseen tilanteessa, jossa osakeyhtiön varat ovat suuremmat kuin velat (Villa 2006, 357). Selvitystilassa osakeyhtiön varallisuusasema selvitetään. Yhtiön omaisuus muutetaan rahaksi ja velat maksetaan. Jos yhtiöön jää varoja velkojen maksun jälkeen, varat jaetaan osakkeenomistajille jakoosuuksien mukaan eli yleensä osakkeiden lukumäärän mukaan, ellei yhtiöjärjestyksessä muuta sanota. Tilanteessa, jossa yhtiön velat ovat suuremmat kuin yhtiön varat, yhtiö on asetettava konkurssiin selvitystilaan asettamisen sijasta. Selvitystila alkaa yhtiökokouksen päätöksellä, rekisteriviranomaisen määräyksestä tai tuomioistuimen päätöksen perusteella.
12 Selvitysmenettely ja selvitysmiehet Selvitysmenettely on monivaiheinen tapahtuma, jossa on huomioitava monta eri asiaa. Osakeyhtiö ei siis purkaudu pelkillä kaupparekisteri-ilmoituksilla. Selvitystila alkaa heti, kun siitä on päätös tehty. Samalla päätöksessä on valittava yksi tai useampi selvitysmies. Selvitystila ja selvitysmiehet on rekisteröitävä. (Villa 2006, 359) Selvitysmiesten on tarvittaessa laadittava tilinpäätös selvitystilan edeltävältä ajalta, ajalta, jolta tilinpäätöstä ei ole esitetty yhtiökokouksessa (Villa 2006, 359). Selvitysmiesten on tämän lisäksi laadittava tilinpäätös ja toimintakertomus kultakin selvitystilaan asettamisen jälkeiseltä tilikaudelta ja esitettävä tilinpäätökset varsinaisen yhtiökokouksen hyväksyttäväksi. Selvitysmiesten on haettava julkinen haaste yhtiön velkojille. Julkisessa haasteessa pyydetään tuntemattoman velkojan ilmoittamaan saatavansa määräpäivään mennessä sillä uhalla, että tuntemattomat velat lakkaavat. Osakeyhtiö on purkautunut, kun selvitysmiehet ovat tehneet lopputilitykset ja hyväksyttäneet sen yhtiökokouksessa. Purkaminen on ilmoitettava rekisteröitäväksi.
13 13 3 OSAKEYHTIÖN PURKAMISEN ERI KEINOT Tässä luvussa käsittelen muita tapoja, miten osakeyhtiö voidaan lopettaa. Osakeyhtiön lakkaamiseen on moni eri tapoja. Lakkaaminen voi tapahtua osakkeenomistajien päätöksestä tai viranomaisen määräyksestä. Nämä tavat ovat hieman erilaisia ja eroavat yhtiöoikeudelliselta perusteeltaan, kaupparekisteri-ilmoituksiltaan ja verotukseltaan selvitysmenettelystä. 3.1 Sulautuminen Sulautuminen on tapahtuma, jossa sulautuva osakeyhtiö sulautuu vastaanottavaan osakeyhtiöön (Blumme ym. 2008, 37). Sulautuvan yhtiön varat ja velat siirtyvät vastaanottavalle yhtiölle, jolloin sulautuvan yhtiön osakkeenomistajat saavat sulautumisvastikkeena vastaanottavan yhtiön osakkeita. Sulautumisvastike voi olla myös rahaa, muuta omaisuutta ja sitoumuksia. Sulautumismuotoja on erilaisia (Blumme ym. 2008, 38). Yksi tapa on absorptiosulautuminen, jossa vastaanottava yhtiö ja yksi tai useampi sulautuva yhtiö sulautuu keskenään. Toinen tapa on kombinaatiosulautuminen, jossa vähintään kaksi sulautuvaa yhtiötä sulautumalla perustaa uuden vastaanottavan yhtiön. Mikäli sulautuva yhtiö on tytäryhtiö, kyseeseen tulee tytäryhtiösulautuminen. Tytäryhtiösulautuminen on absorptiosulautumista, jossa vastaanottava yhtiö omistaa kaikki sulautuvan yhtiön osakkeet ja mahdolliset optio-oikeudet sekä kaikki muut mahdolliset osakkeisiin oikeuttavat oikeudet. Sulautuminen voi tapahtua myös kolmikantasulautumisena, joka on absorptiosulautumista. Kolmikantasulautumisessa sulautumisvastikkeita antaa muu taho kuin vastaanottava yhtiö.
14 Jakautuminen Jakautuminen on tapahtuma, jossa jakautuvan osakeyhtiön varat ja velat jakautuvat osittain tai kokonaan selvitysmenettelyttä yhdelle tai useammalle vastaanottavalle osakeyhtiölle (Blumme ym. 2008, 59). Jakautuvan yhtiön osakkeenomistajat saavat vastikkeena vastaanottavan yhtiön osakkeita, rahaa, muuta omaisuutta tai sitoumuksia. Osakeyhtiölain mukaan jakautuminen voidaan suorittaa osittaisjakautumisena tai kokonaisjakautumisena (Blumme ym. 2008, 60). Osittaisjakautumisella tarkoitetaan jakautumista, jossa jakautuva yhtiö jää olemaan ja vain osa jakautuvan yhtiön varoista ja veloista siirtyvät vastaanottavalle yhtiölle. Kokonaisjakautumisella tarkoitetaan jakautumista, jossa jakautuvan yhtiön varat ja velat siirtyvät kokonaisuudessaan vähintään kahdelle vastaanottavalle yhtiölle, jolloin jakautuva yhtiö purkautuu selvitysmenettelyttä. Uuden osakeyhtiölain mukaan jakautuminen voidaan suorittaa toimivaan yhtiöön tai jakautumisella perustettavaan yhtiöön. 3.3 Konkurssi Konkurssi on maksukyvyttömyysmenettely, joka koskee kaikkia velallisen velkoja (Airaksinen, Pulkkinen & Rasinaho 2007, 501). Maksukyvyttömyysmenettelyssä velallisen omaisuus käytetään konkurssisaatavien maksuun. Konkurssi on välttämätön oikeudellinen menettely, jolla elinkelvottomien yritysten maksukyvyttömyystilanteet voidaan hoitaa järjestäytyneesti suhteessa velkojiin. Konkurssin alkaessa velallisen omaisuus siirtyy velkojien määräysvaltaan. Tuomioistuin määrää pesänhoitajan, joka vastaa velallisen omaisuuden hoitamisesta, myymisestä sekä hallinnoimisesta. Konkurssin tarkoituksena on velallisen varallisuuden muuttaminen rahaksi ja varojen jakaminen velkojille.(blumme, Kaarenoja & Suontausta 2007, 152).
15 15 Yritys joka ei pysty selviytymään veloistaan, voidaan hakea konkurssiin (Airaksinen ym. 2007, 501). Tuomioistuin päättää konkurssin asettamisesta. Konkurssi alkaa, kun tuomioistuin on tehnyt asiasta päätöksen. Konkurssia voi hakea joko velallinen itse tai velkoja. Kun velallinen itse hakee konkurssia, hallitus päättää yhtiön luovuttamisesta konkurssiin. Konkurssin päättyessä yhtiö purkautuu, jatkaa toimintaansa tai menee selvitystilaan. Yhtiön velkojen ollessa varoja suuremmat osakeyhtiö yleensä loppuu purkamiseen. 3.4 Rekisteristä poistaminen ja viranomaisen määräämä selvitystila Poistettaessa yhtiö rekisteristä yhtiötä ei selvitetä eikä sen velkojille tehdä julkista haastetta (Villa 2006, 360). Rekisteristä poistaminen ei merkitse velkojen lakkaamista. Rekisteriviranomainen poistaa yhtiön rekisteristä ilman selvitysmenettelyyn asettamista, jos yhtiön varat eivät riitä selvitystilan kustannusten kattamiseen tai velkojen määrästä ei ole tietoa, eikä osakkeenomistaja, velkoja tai joku muu ota vastuuta selvitysmenettelyn kustannusten maksamisesta, jos 1) yhtiöllä ei ole rekisteriin merkittyä toimikelpoista hallitusta; 2) yhtiöllä ei ole rekisteriin merkittyä elinkeinon harjoittamiseen tarkoitettua edustajaa; 3) yhtiö ei ole rekisteriviranomaisen kehotuksesta huolimatta ilmoittanut tilinpäätösasiakirjoja rekisteröitäväksi vuoden kuluessa tilikauden päätymisestä tai 4) yhtiö on asetettu konkurssiin, joka on rauennut varojen puutteeseen.
16 16 Tarvittaessa yhtiötä, joka on poistettu rekisteristä, edustaa yksi tai useampi yhtiökokouksessa valittu henkilö. Rekisteristä poistamisen jälkeen yhtiö säilyttää oikeuskelpoisuutensa, mutta oikeustoimikelpoisuus lakkaa. (Villa 2006, 360) Rekisteristä poistetun yhtiön varoja ei saa jakaa osakkeenomistajille tai muille jako-osuuteen oikeutetuille (Villa 2006, 360). Ennen yhtiön varojen jakamista yhtiö on selvitettävä. Poikkeuksena tästä on, että viiden vuoden kuluttua rekisteristä poistamisesta yhtiön edustajat saavat jakaa yhtiön varoja osakkeenomistajille tai muille jako-osuuteen oikeutetuille henkilöille heille kuuluvan jako-osuuden yhtiön varoista. Edellytyksenä varojen jakamiselle on, etteivät yhtiövarat ylitä 8000 euroa eikä yhtiöllä ole tunnettuja velkojia.
17 17 4 OSAKEYHTIÖN PURKAMINEN VAPAAEHTOISEN SELVITYS- MENETTELYN KAUTTA Tässä luvussa kerron yksityiskohtaisesti opinnäytetyöni pääaiheesta, joka on osakeyhtiön purkaminen selvitysmenettelyn kautta. Tämä luku käsittelee selvitystilan alkamista, selvitystilan aikaisia tehtäviä sekä selvitystilan päätymistä. 4.1 Selvitysmenettelystä yleensä Normaalisti osakeyhtiö puretaan selvitystilan mukaisten menettelyjen kautta (OYL 20:1), (Kyläkallio, Iirola & Kyläkallio 2008, 1408). Selvitysmenettelyn päätarkoituksena on yhtiön varallisuusaseman selvittäminen, tarpeellisen omaisuusmäärän muuttaminen rahaksi, velkojen maksaminen velkojille sekä ylijäämän suorittaminen osakkeenomistajille. Yleensä selvitystila päättyy osakeyhtiön purkautumiseen (OYL 20:1). Selvitystila voi kuitenkin päättyä muutenkin, kuin selvitystilan kautta tapahtuvaan yhtiön purkamiseen (Kyläkallio ym. 2008, 1408). Osakeyhtiön toimintaa voidaan jatkaa normaalisti lopettamalla selvitystila, selvitystilassa oleva osakeyhtiö voi sulautua tai jakautua toiseen osakeyhtiöön, tai selvitystilassa oleva yhtiö voidaan asettaa konkurssiin. Näistä kerroin aiemmassa kappaleessa. Näiden lisäksi osakeyhtiö tai julkinen osakeyhtiö voi muuttaa yritysmuotoaan. Osakeyhtiön syntyminen voidaan ajoittaa tiettyyn hetkeen eli yhtiön merkitsemiseen kaupparekisteriin (OYL 2:9), (Kyläkallio ym. 2008, 1409). Osakeyhtiön lakkaaminen ei ole sidottu tiettyyn ajankohtaan eli purkautumista koskevaan kaupparekisterimerkintään. Käytännössä useimmissa tilanteissa yhtiön lakkaaminen voidaan ajoittaa hetkeen, jolloin yhtiö on osakeyhtiölain mukaan purkautunut tai jolloin se kaupparekisteriviranomaisen toimesta on poistettu rekisteristä.
18 Yhtiön asettaminen selvitystilaan oman päätöksen perusteella Yhtiökokous Yhtiön normaalin toiminnan aikana yhtiön asettamisesta selvitystilaan määrää yhtiökokous (OYL 20:3), (Kyläkallio ym. 2008, 1409). Yhtiöjärjestyksessä ei voida määrätä, että osakeyhtiön muu elin määräisi yhtiön selvitystilaan asettamisesta. Yhtiökokous ei voi myöskään antaa tällaista valtuutusta. Kun yhtiökokous on tehnyt päätöksen yhtiön asettamisesta selvitystilaan, yhtiön on samalla valittava yksi tai useampi selvitysmies hallituksen sekä mahdollisen toimitusjohtajan ja hallintoneuvoston tilalle (Kyläkallio ym. 2008, 1410). Yhtiökokouksen päätöksellä peruutetaan muulle henkilölle annettu oikeus edustaa yhtiötä (OYL 20:9) Yhtiökokouskutsu Yhtiökokouskutsu selvitystilasta päättävään yhtiökokoukseen on toimitettava aikaisintaan kahta kuukautta ja, ellei yhtiöjärjestyksessä ole määrätty pitempää aikaa, viimeistään kuukautta ennen yhtiökokousta (OYL 20:3). Tämä säännös koskee yksityisiä osakeyhtiöitä (Kyläkallio ym. 2008, 1410). Julkisessa osakeyhtiössä kutsu voidaan toimittaa aikaisintaan kolmea kuukautta aiemmin yhtiökokousta. Myös julkista osakeyhtiötä koskee kuukauden vähimmäiskutsuaika. Kaikkien yhtiön osakkeenomistajien suostumuksella voidaan yhtiön selvitystilaan asettamista koskeva yhtiökokous pitää noudattamatta yhtiökokouskutsumääräaikaa tai yksimieliset osakkeenomistajat voivat päättää yhtiön asettamisesta selvitystilaan yhtiökokousta pitämättäkin (OYL 20:3), (Kyläkallio ym. 2008, 1410).
19 19 Kutsu on lähetettävä kirjallisena jokaiselle osakkeenomistajalle, jonka osoite on yhtiön tiedossa (OYL 20:3). Tämän lisäksi noudatetaan yhtiöjärjestyksen mahdollisia määräyksiä yhtiökokouksesta (Kyläkallio ym. 2008, 1411). Jos yhtiöjärjestyksen mukaan yhtiökokouksen kutsutapa on eri kuin osakkeenomistajille lähetettävä kirjallinen kutsu, on tätä tapaa noudatettava. Yhtiökokouskutsussa on kokouksen yksilöimistä koskevien tietojen lisäksi mainittava kokouksessa käsiteltävä asia (OYL 20:3), (Kyläkallio ym. 2008, 1411). Yhtiökokouskutsussa riittää maininta kokouksessa käsiteltävästä asiasta esimerkiksi päätetään yhtiö asettamisesta selvitystilaan. Syytä, miksi yhtiö ehdotetaan asetettavaksi selvitystilaan ei tarvitse mainita yhtiökokouskutsussa Muu etukäteistodistus kuin yhtiökokouskutsu Osakkeenomistajille on annettava mahdollisuus selvitystilapäätökseen liittyen tutustua jäljempänä mainittuihin asiakirjoihin siten, että ne on: a) vähintään viikon ajan ennen kokousta pidettävä osakkeenomistajien nähtävänä yhtiön pääkonttorissa tai internetsivuilla. b) viivytyksettä lähetettävä osakkeenomistajille, jotka sitä pyytää sekä c) asetettava nähtäväksi yhtiökokouksessa (OYL 20:3). Jos selvitystilaan asettamisesta päätetään sellaisessa yhtiökokouksessa, jossa käsitellään tilinpäätöstä, mikä on yleensä varsinainen yhtiökokous, edellä mainittu vaatimus hallituksen ehdotusta yhtiökokouksen päätökseksi yhtiön asettamisesta selvitystilaan sekä tilinpäätöstä, toimintakertomusta, ja tilintarkastuskertomusta (OYL 20:3), (Kyläkallio ym. 2008, 1411).
20 20 Jos taas selvitystilaan asettamisesta päätetään muussa kuin tilinpäätöstä käsiteltävässä yhtiökokouksessa, edellä mainittuja lähettämis- ja nähtävillä pitovelvollisuus koskee lisäksi seuraavia asiakirjoja: 1) Viimeinen tilinpäätös, toimintakertomus ja tilintarkastuskertomus 2) Viimeisen tilikauden päättymisen jälkeen mahdollisesti tehdyt varojen jakoa koskevat päätökset 3) Viimeisen tilikauden päättymisen jälkeen laaditut osavuosikatsaukset, jos vastikkeen antaja on ollut velvollinen tällaisen laatimaan sekä 4) Hallituksen selostus tilinpäätöksen tai osavuosikatsaukset laatimisen jälkeisistä yhtiön asemaan olennaisesti vaikuttavista tapahtumista (OYL 20:3), (Kyläkallio ym. 2008, 1412). Edellä mainittujen asiakirjojen tai osan niistä puuttuminen tai osakeyhtiölaissa säädetyllä tavalla nähtävillä pitämättömyys voi aiheuttaa yhtiönkokouksen päätöksen pätemättömyyden (Kyläkallio ym. 2008, 1412). Asiakirjojen lähettämättä jättämisellä osakkeenomistajille ei ole samaa vaikutusta (OYL 21:1). Osakkeenomistajien ollessa yksimielisiä he voivat päättää joko yhtiökokouksessa tai muuten yhtiön asettamisesta selvitystilaan ilman, että edellä mainittuja asiakirjoja on laadittu tai pidetty näkyvillä osakeyhtiölain säätelemällä tavalla tai lähetetty sitä pyytävälle osakkeenomistajalle (Kyläkallio ym. 2008, 1412) Yhtiökokouksen päätös Osakeyhtiö voidaan asettaa selvitystilaan periaatteessa koska tahansa yhtiökokouksen päätöksellä. Päätös selvitystilaan asettamisesta ei tarvitse tuekseen mitään perusteluita (Kyläkallio ym. 2008, 1412). Yhtiöjärjestyksessä ei voida lieventää edellytyksiä, mitä osakeyhtiölaissa on säädetty selvitystilaa koskevan päätöksen syntymiselle (OYL 20:3). Edellytyksiä voidaan kuitenkin yhtiöjärjestyksen määräyksin kiristää.
21 21 Yhtiökokouksen selvitystilaan asettamispäätöksen syntyminen riippuu siitä, ovatko yhtiön kaikki osakkeet 1) samanlajisia vai 2) onko yhtiössä kahden tai useammanlajisia osakkeita (OYL 20:3), (Kyläkallio ym. 2008, 1412). Jos yhtiössä on äänivallattomia osakkeita, päätös selvitystilaan asettamisesta voidaan tehdä siten kuin yhtiössä, jossa on vain yhdenlajisia osakkeita, jos äänivallattomilla osakkailla ei ole yhtiöjärjestyksen mukaan lainkaan äänioikeutta eikä äänivallaton osake ole saanut sitä osakeyhtiölain nojalla. Toisin sanoen äänivallattomat osakkeet vaikuttavat selvitystilaan asettamisen päätöksen syntymiseen silloin, kun niillä on asiasta päätettäessä äänioikeus. Päätökselle yhtiön asettamisesta selvitystilaan on säädetty seuraavat edellytykset: 1) Jos yhtiössä on yhdenlajisia osakkeita, päätös on tehtävä määräenemmistöllä. Päästö on pätevä, jos sitä ovat kannattaneet osakkeenomistajat, joilla on vähintään kaksi kolmasosaa a) yhtiökokouksessa annetuista äänistä ja b) edustetuista osakkeista. Päätöksen syntymisessä ei ole merkitystä sillä kuinka suuri osuus osakkeista tai äänistä on ollut edustettuina yhtiökokouksessa. 2) Jos yhtiössä on kahden tai useammanlajisia osakkeita, päätöksen syntymiseen vaaditaan, a) että sitä ovat kannattaneet osakkeenomistajat, joilla on vähintään kaksi kolmasosaa aa) yhtiökokouksessa annetuista äänistä ja ab) edustetuista osakkeista ja b) lisäksi niiden osakkeenomistajien kannatus, joilla on vähintään kaksi kolmasosaa kunkin osakelajin kokouksessa edustetuista osakkeista (OYL 20:3).
22 22 Osakeyhtiölaissa ei ole säädetty, millä edellytyksillä päätös yhtiön asettamisesta selvitystilaan on tehtävä silloin, kun yhtiöjärjestyksessä on määrätty edellytykset, joiden vallitessa yhtiö on asetettava selvitystilaan ja nämä edellytykset ovat täyttyneet, esimerkiksi ajankohta, jolloin yhtiö on yhtiöjärjestyksen mukaan asetettava selvitystilaan, on koittanut. Tässä tapauksessa päätös voidaan tehdä yksinkertaisella ääntenenemmistöllä, jollei yhtiöjärjestyksessä ole muuta määrätty, vaikka osakeyhtiölaissa ei olekaan tätä asiaa koskevaa säännötä. Kun yhtiökokous on velvollinen päättämään yhtiön asettamisesta selvitystilaan yhtiöjärjestyksen mukaan, olisi luonnotonta tulkita osakeyhtiölakia niin, että tällaisen päätöksen syntymistä, jonka yhtiökokous on velvollinen tekemään, vaikeutettaisiin asettamalla sille normaalia päätöksentekoa tiukemmat vaatimukset (Kyläkallio ym. 2008, 1413) Selvitystilaan asettaminen yhtiöjärjestyksen mukaan Yhtiöjärjestykseen voi sisältyä määräys, jonka mukaan osakeyhtiö kestää vain tietyn ajan tai yhtiö tiettyjen edellytyksien koittaessa on asetettava selvitystilaan (OYL 20:19), (Kyläkallio ym. 2008, 1413). Tällaiset edellytykset ovat yleensä erittäin harvinaisia. Yleensä osakeyhtiön edellytetään olevan olemassa toistaiseksi ilman, että sitä lausutaan yhtiöjärjestyksessä. Yhtiön kestoaikaa koskeva yhtiöjärjestyksen määräys velvoittaa hallituksen kutsumaan yhtiökokouksen koolle päättämään yhtiön selvitystilaan asettamisesta. Hallitus ei voi omin toimin, kutsumatta yhtiökokousta koolle, vain omalla päätöksellään saada yhtiötä selvitystilaan, koska selvitystilaa koskeva päätös kuuluu yhtiökokouksen päätösvaltaan. Osakeyhtiölaissa ei ole tähän tilanteen säädöstä, että yhtiö voitaisiin viranomaisenpäätöksellä asettaa selvitystilaan tai poistaa rekisteristä (Kyläkallio ym. 2008, 1413).
23 23 Jos osakeyhtiön kestoaika on määrätty kalenteriajan mukaan, yhtiökokous on kutsuttava koolle niin aikaisin, että se ehtii ennen määrähetkeä tehdä asiaa koskevan päätöksen. Muulloin yhtiökokous on kutsuttava koolle, kun edellytys selvitystilaan asettamiselle on täyttynyt (Kyläkallio ym. 2008, 1413). Jollei yhtiökokousta kutsuta koolle päättämään selvitystilaan asettamisesta, hallituksen jäsen tai varajäsen, hallintoneuvoston jäsen tai varajäsen, toimitusjohtaja tai hänen sijaisensa, tilintarkastaja tai varatilintarkastaja tai osakkeenomistaja voi hakea lääninhallitukselta oikeutta yhtiökokouksen koolle kutsumiseen. Velkojilla tai muulla, jonka oikeus saattaa riippua selvitystilaan määräämisestä, ei ole tätä oikeutta. Yhtiökokous tekee päätöksen selvitystilaan asettamisesta yksinkertaisella ääntenenemmistöllä annetuista äänistä, jollei yhtiöjärjestyksessä ole tätä aisaa koskien muuta määrätty (Kyläkallio ym. 2008, 1414). Jos yhtiökokous hylkää selvitystilaan asettamista koskevan ehdotuksen, yhtiökokouksen päätöstä voidaan moittia tuomioistuimessa kuten mitä tahansa muuta yhtiökokouksen oikeudellisesti virheellistä päätöstä. Jos tuomioistuin toteaa, että yhtiökokous olisi ollut velvollinen päättämään yhtiön selvitystilaan asettamisesta, tuomioistuin voi samalla määrätä selvitysmiehen tai miehet, ja muuttaa yhtiökokouksen päätöksen yhtiöjärjestyksen mukaiseksi (OYL 21:1). Yhtiöjärjestyksen määräystä, joka koskee velvollisuutta asettaa yhtiö selvitystilaan tietyin edellytyksin, voidaan muuttaa siten, että velvollisuus poistuu tai se tapahtuu toisin edellytyksin kuin aiemmin. Muutos voi olla myös sellainen, että yhtiöjärjestykseen, jossa ei aikaisemmin ollut tällaista määräystä, tuodaan se sinne uutena asiana (Kyläkallio ym. 2008, 1414).
24 Osakeyhtiön määrääminen selvitystilaan Monien osakeyhtiöiden toiminta hiipuu vähitellen. Osa huonosti menestyneistä osakeyhtiöistä ajautuu konkurssiin. Osan toiminta vähitellen vain loppuu, eikä yhtiöllä ole paljon omaisuutta eikä velkojakaan (Kyläkallio ym. 2008, 1414). Osakeyhtiön purkaminen selvitysmenettelyn kautta on pitkä ja monien yritysten varallisuuteen nähden kallis menettely. Tämä on yksi syy, miksi osakkeenomistajat jättävät ryhtymättä toimiin purkaakseen osakeyhtiön selvitysmenettelyn kautta. Monesti yhtiön toimielimet, jos sellaisia vielä on, jättävät näissä tilanteissa kaupparekisteriilmoitukset tekemättä. Vaikka tällainen osakeyhtiö on liikeyrityksenä lakannut, on se vielä oikeudellisesti olemassa. Tällainen osakeyhtiö muodostaa nimiesteen uusille yrityksille ja rasittaa muodollisella olemassaolollaan kaupparekisteriä. Edellä mainittuja tapauksia varten on muodostettu yksinkertainen menettely osakeyhtiön poistamiseksi kaupparekisteristä erityisesti niitä tilanteita ajatellen, joissa rekisteristä poistamisen ei oleteta loukkaavan yhtiön velkojien oikeuksia. Osakeyhtiölaissa sanotaan kuitenkin edellä mainitusta huolimatta siten, että niissä tilanteissa, joissa osakeyhtiön poistaminen rekisteristä on yhtiön selvitystilaan määräämisen vaihtoehto, selvitystilaan määrääminen on ensisijainen toimenpide ja vasta, jos edellytykset sille puuttuvat, yhtiö on poistettava rekisteristä. Rekisteristä poistamisen toissijaisuus perustuu siihen, että ennen kaikkia yhtiön velkojien etu edellyttää selvitystilan kautta tapahtuvaa osakeyhtiön purkamista eikä yhtiön rekisteristä poistamista (Kyläkallio ym. 2008, 1414). Toisaalta eri asia on, että osakeyhtiölaissa säädetyissä tilanteissa, joissa kaupparekisteriviranomaisen on ryhdyttävä jompaankumpaan edellä mainituista toimista, kaupparekisteriviranomaisella ei ole yleensä muuta mahdollisuutta kuin poistaa osakeyhtiö kaupparekisteristä, koska kaupparekisteriviranomaisella ei ole tietoa osakeyhtiön varallisuudesta eikä kukaan ilmoittaudu ottamaan vastuuta selvitysmenettelyn maksuista (OYL 20:2), (Kyläkallio ym. 2008, 1415).
25 Selvitystilan alkaminen Yhtiökokouksen päättäessä osakeyhtiön asettamisesta selvitystilaan selvitystila alkaa, kun sitä koskeva päätös on tehty (OYL 20:8). Yhtiökokous voi päättää alkamisajankohdaksi jonkin myöhemmän päivän, mutta ei päätöksenteko aikaisempaa ajankohtaa (Kyläkallio ym. 2008, 1421). Mitään enimmäisaikaa ei ole säädetty. Yhtiökokous ei voi valtuuttaa hallitusta tai ketään muutakaan päättämään selvitystilan alkamisajankohdasta. Jos yhtiöjärjestykseen on määrätty selvitysmenettelyn alkamisajankohta, yhtiökokouksen tulee ottaa se päätöksessään huomioon. Osakeyhtiölaissa ei säädetä siitä, milloin selvitystila alkaa tuomioistuimen tehdessä päätöksen yhtiön selvitystilaan määräämisestä. Selvitystila alkaa vasta, kun tuomioistuimen päätös on lainvoimainen (Kyläkallio ym. 2008, 1421). Sama koskee kaupparekisteriviranomaisen päätöstä. HE:ssä (109/2005 s. 184) toisaalta sanotaan, että selvitystila alkaa välittömästi sen jälkeen, kun rekisteriviranomainen tai tuomioistuin on tehnyt asiasta päätöksen. Osakeyhtiölaissa ei kuitenkaan säädetä näin. HE:n kanta merkitsisi esimerkiksi sitä, että yhtiön valitsema hallitus ei voisi valittaa selvitystilaan asettamispäätöksestä, vaan valitusoikeus olisi kaupparekisterin tai tuomioistuimen valitsemalla selvitysmiehellä, ja sitä, että jos ylempi elin kumoaisi selvitystilaan asettamispäätöksen, yhtiön omaisuus olisi voitu selvitysmiesten toimesta realisoida ja jakaa siihen oikeutetuille osakkeenomistajille ennen, kuin ylemmän elimen päätös on annettu (Kyläkallio ym. 2008, 1422). Selvitystila alkaa kaikissa edellä mainituissa tapauksissa riippumatta siitä, milloin asiaa koskeva ilmoitus tehdään kaupparekisteriin (Kyläkallio ym. 2008, 1422). Selvitystilan alkamiseen asti yhtiön hallitus huolehtii yhtiön hallinnosta ja toiminnan asianmukaisesta järjestämisestä. Tämän jälkeen nämä tehtävät kuuluvat selvitysmiehille. Selvitystilan aikana yhtiön toiminimi on kirjoitettava muuttunutta olotilaa osoittavin lisäyksin. Jos yhtiö on selvitystilassa, siitä on oltava maininta yhtiön kirjeissä ja lomakkeissa.
26 Yhtiön organisaatio selvitystilan aikana Yhtiön asettaminen selvitystilaan ei periaatteessa muuta sen organisaatiota. Hallituksen, hallintoneuvoston ja toimitusjohtajan tilalle tulevat selvitysmiehet (Kyläkallio ym. 2008, 1423). Muutos on vain muodollinen sellaisille osakeyhtiöille, joissa ei ole toimitusjohtajaa eikä hallintoneuvosta. Tällaisten osakeyhtiöiden organisaatioissa selvitysmiesten asema on entisen hallituksen asemaa vastaava. Tilintarkastajien tehtävät eivät lakkaa selvitystilan alkamisen vuoksi. Muille nimetyille henkilöille annettu oikeus edustaa yhtiötä lakkaa selvitystilan alkamisen vuoksi. Prokura ei lakkaa selvitystilan alkamisen vuoksi Yhtiökokous Selvitystilan alkaminen ei periaatteessa vaikuta yhtiökokoukseen. Yhtiökokous voi tehdä päätöksiä asioissa, joista se voi päättää myös yhtiön normaalin toiminnan aikana (Kyläkallio ym. 2008, 1423). Tapauskohtaisesti on ratkaistava, soveltuuko jokin asia samalla selvitystilan tarkoitukseen vai ei, tai onko asia sellainen, että siitä on päätettävä selvitystilasta huolimatta. Selvitystilaan ei esimerkiksi kuulu osakeannista päättäminen tai yhtiöjärjestyksen muuttaminen yhtiön toimialan muuttamiseksi, jollei tämä päätös liity päätökseen selvitystilan lopettamisesta ja yhtiön toiminnan jatkamisesta. Kuitenkin jotkut yhtiöjärjestyksen muutokset, kuten tilikautta koskevan määräyksen muuttaminen, voivat olla selvitystilasta huolimatta aiheellisia. Yhtiön varojen tarkoituksenmukainen realisointi voi edellyttää, että yhtiö luopuu yhtiöjärjestyksessä määrätystä toiminimestä, aputoiminimestä tai toimialasta jo selvitystilan aikana ja yhtiö muuttaa tässä tarkoituksessa yhtiöjärjestystään. Selvitystilan aikana yhtiökokouksen toimivaltaa ei tule tulkita kovin suppeasti. Sulautuminen, jakautuminen ja yritysmuodon muuttaminen voidaan toteuttaa, vaikka sulautuva, jakautuva tai yritysmuotoa muuttava yhtiö on asetettu selvitystilaan (Kyläkallio ym. 2008, 1423). Tällaisissa tilanteissa yhtiökokous tekee päätökset selvitystilan aikana. Kuitenkaan selvitystilassa olevan yhtiön yhtiökokous ei voi tehdä päätöstä hakea yritystä yrityssaneeraukseen.
27 27 Mikäli yhtiökokous on päättänyt selvitystilan lopettamisesta ja yhtiön toiminnan jatkamisesta, selvitystila ei periaatteessa rajoita yhtiökokouksen oikeutta päättää yhtiön asioista samalla tavalla kuin yhtiön normaalin toiminnan aikana (Kyläkallio ym. 2008, 1423). Yhtiökokous voi päättää mm. yhtiöjärjestyksen muuttamisesta, osakeannista, osakepääoman korottamisesta tai alentamisesta, optio-oikeuksien tai muiden oikeuksien antamisesta ja pääomalainan ottamisesta. Yhtiön toiminnan jatkamisen edellytyksenä voi olla, että yhtiön varallisuutta parannetaan selvitystilan aikana. Yleensä tämä on mahdollista ainoastaan osakeannilla tai muilla oman pääomanehtoisilla sijoituksilla. Toiminnan jatkaminen voi aiheuttaa monenlaisia muutoksia yhtiöjärjestykseen. Yhtiön toiminnan muuttaminen yhtiön purkamista valmistelevaksi toiminnaksi aiheuttaa kuitenkin sen, että yhtiökokouksessa ei voida tai siellä ei tarvitse tehdä kaikkia sellaisia päätöksiä, joista yhtiökokouksessa päätetään yhtiön normaalin toiminnan aikana (Kyläkallio ym. 2008, 1424). Selvitystilassa olevalla yhtiöllä ei ole tarvetta tehdä voitonjakoa koskevia päätöksiä, koska ne varat, joita ei tarvita velkojen maksuun, jaetaan osakkaille, jollei yhtiöjärjestyksessä toisin määrätä. Kuitenkaan voitonjakopäätöksen tekeminen ei ole kiellettyä selvitystilan aikana, koska joskus tämä saattaa olla välttämätöntäkin, jos yhtiössä on erilajisia osakkeita, joilla on keskenään erilainen oikeus yhtiön tuottamaan voittoon tai jako-osuuteen yhtiötä purettaessa. Varsinainen tai varsinaisia yhtiökokouksia on pidettävä selvitystilankin aikana, jos yhtiö on selvitystilassa aikana, jolloin tällainen yhtiökokous on osakeyhtiölain mukaan ja mahdollisesti yhtiöjärjestyksen mukaan pidettävä (Kyläkallio ym. 2008, 1424). Jos selvitystila kestää vuosikausia, on tällaisen yhtiökokouksen pitämiselle tarvetta jo pelkästään verotuksellisista syistä. Tällaisissa tilanteissa varsinaisessa yhtiökokouksessa tulee päättää niistä asioista, joista osakeyhtiölaissa ja yhtiöjärjestyksessä määrätään paitsi, jos selvitystila aiheuttaa sen, ettei jostain asiasta ole enää aihetta tai mahdollista tehdä päätöstä.
28 Selvitysmiehet Osakeyhtiön selvitystila aiheuttaa sen, että selvitysmies tai selvitysmiehet tulevat hallituksen sekä mahdollisen toimitusjohtajan ja hallintoneuvoston tilalle (OYL 20:9), (Kyläkallio ym. 2008, 1424). Selvitysmiehiin sovelletaan samaa, mitä osakeyhtiölaissa säädetään hallituksesta ja hallituksen jäsenistä. Osakeyhtiölakiin ei sisälly säännöstä, jonka mukaan yhtiöjärjestyksen hallitusta tai sen jäseniä koskevia määräyksiä sovellettaisiin selvitysmiehiin. Hallintoneuvoston tai toimitusjohtajan puuttuminen selvitystilassa olevasta osakeyhtiöstä aiheuttaa sen, että niitä koskevia osakeyhtiölain säännöksiä tai yhtiöjärjestyksen määräyksiä ei enää noudateta. Selvitysmiesten lukumäärän voi vapaasti määrätä valitsipa selvitysmiehet yhtiökokous, tuomioistuin tai kaupparekisteri (Kyläkallio ym. 2008, 1424). Selvitysmiehiä voidaan valita yksi tai useampi. Yhtiöjärjestyksen määräys hallituksen jäsenten lukumäärästä ei koske selvitysmiehiä. Selvitysmiehille ei tarvitse valita varamiehiä paitsi silloin, kun selvitysmiehiä on yksi tai kaksi (Kyläkallio ym. 2008, 1425). Selvitysmiehen tai -miesten valitsija voi valita selvitysmiehelle tai -miehille yhden tai useamman varamiehen. Selvitysmiesten kelpoisuusehdot ovat samat kuin hallituksen jäsenille osakeyhtiölaissa säädetyt kelpoisuusehdot (OYL 20:9, ja 6:10). Tuomioistuimen määräämä liiketoimintakielto koskee myös toimimista selvitysmiehenä. Yhtiöjärjestyksessä hallituksen jäsenten kelpoisuutta koskevat määräykset eivät koske selvitysmiehiä. Selvitysmieheksi voidaan valita myös yhtiön hallituksen jäsenet tai osa jäsenistä tai toimitusjohtaja. Kukaan ei ole velvollinen ottamaan vastaan selvitysmiehen tehtävää. Ennen selvitysmiehen määräämistä tai valintaa olisi hyvä saada selvitysmiehen suostumus tehtävään.
29 29 Selvitysmiehen tai miehet valitsee se, jonka päätöksellä yhtiö asetetaan tai määrätään selvitystilaan (Kyläkallio ym. 2008, 1425). Jos yhtiökokous valitsee selvitysmiehen tai miehet, valinnassa ovat voimassa samat säännökset kuin yhtiökokouksen valitessa hallituksen jäseniä. Jos selvitysmieheksi valittu menettää oikeutensa toimia selvitysmiehenä, yhtiökokous voi valita uuden/uusia selvitysmiehen tai miehiä, vaikka jäljellä oleva(t) selvitysmies tai miehet olisivat oikeustoimikelpoisia. Oikeudellisesti ei ole kuitenkaan tarvetta valita uusia selvitysmiehiä, jos yhtiöllä on yli puolet valituista selvitysmiehistä jäljellä. Yhtiökokous voi selvitystilan aikana valita lisää selvitysmiehiä ennestään valittujen selvitysmiesten lisäksi. Samoin voi tehdä myös kaupparekisteri, jos se alun perin on valinnut selvitysmiehen tai -miehet. Jos selvitystilassa olevalla yhtiöllä ei ole toimikelpoisia selvitysmiehiä, kaupparekisteriviranomainen määrää selvitysmiehet (Kyläkallio ym. 2008, 1426). Tämä koskee tilanteita, joissa a) yhtiökokous on päättänyt yhtiön asettamisesta selvitystilaan eikä ole valinnut toimikelpoisia selvitysmiehiä tai ei ole valinnut uusia selvitysmiehiä toimikelpoisuutensa menettäneiden selvitysmiesten tilalle tai yhtiöltä muusta syystä puuttuu toimikelpoinen selvitysmies tai b) tuomioistuin on määrännyt yhtiön selvitystilaan ja valinnut selvitysmiehet. Kaupparekisteriviranomaisella ei ole kuitenkaan velvollisuutta tai yleensä oikeuttakaan määrätä selvitysmiehiä, jos yhtiöllä on vielä jäljellä yli puolet yhtiökokouksen tai tuomioistuimen päätöksellä valituista selvitysmiehistä. Toisaalta, jos yhtiöllä ei ole kaupparekisterin valitsemaa toimikelpoista selvitysmiestä, kaupparekisteri voi määrätä useamman selvitysmiehen, vaikka alun perin yhtiöllä olisi yksi selvitysmies. Edellä mainitusta huolimatta, jos yhtiökokous on päättänyt selvitystilaan asettamisesta ja valinnut selvitysmiehen tai miehet, yhtiökokous voi kuitenkin estää kaupparekisteriä valitsemasta uusia selvitysmiehiä suorittamalla itse valinnan ennen kuin kaupparekisteri on sellaisen valinnut (Kyläkallio ym. 2008, 1426). Tämä on mahdollista vain, jos yhtiökokous on kutsuttu laillisesti koolle tätä asiaa varten tai koko yhtiö osakekantaa edustavat osakkeenomistajat päättävät asiasta.
30 30 Osakeyhtiölain säännösten mukaan toimikelpoisen selvitysmiehen puuttumisen perusteella selvitysmiehen määräämistä voi hakea kaupparekisteriltä se, jonka oikeus voi riippua siitä, että yhtiöllä on edustaja (Kyläkallio ym. 2008, 1426). Kaupparekisteri voi myös tässä tilanteessa omasta aloitteestaan määrätä selvitysmiehet. Tästä syystä riittää, että joku saattaa kaupparekisterin tietoiseksi toimikelpoisen selvitysmiehen puuttumisesta. Varsinaista hakemusta ei tarvitse tehdä paitsi, jos kaupparekisteri ei ryhdy toimiin asiaan liittyen. Selvitysmiehen voi erottaa se, joka selvitysmiehen on valinnut. Osakeyhtiölaissa ei ole säännöstä siitä, kenellä on oikeus pyytää tuomioistuimelta tai kaupparekisteriltä tämän määräämään selvitysmiehen erottamista (Kyläkallio ym. 2008, 1426). Osakeyhtiölaissa ei ole säännöstä, lukuun ottamatta ainoan selvitysmiehen erottamista, myöskään suoranaista säännöstä siitä, kuka voi valita erotetun selvitysmiehen tilalle uuden, jos valitseminen katsotaan tarpeelliseksi tai välttämättömäksi. Tässä tapauksessa se, joka on päättänyt yhtiön selvitystilaan asettamisesta ja valinnut selvitysmiehet, on oikeutettu valitsemaan uuden selvitysmiehen erotetun tilalle. Mikäli yhtiökokous tai tuomioistuin ei valitse uutta selvitysmiestä ja yhtiö on ilman toimikelpoista selvitysmiestä tai kokonaan ilman selvitysmiestä, kaupparekisteri valitsee sen. Selvitysmies valitaan tehtävään toistaiseksi silloinkin, kun julkisen osakeyhtiön yhtiöjärjestyksessä ei ole määräystä hallituksen jäsenen toimikaudesta tai julkisen osakeyhtiön tai yksityisen osakeyhtiön yhtiöjärjestyksen mukaan hallituksen jäsenten toimikausi on määräaikainen (Kyläkallio ym. 2008, 1426). Selvitysmiehen toimikausi jatkuu valintapäätöksen nojalla niin kauan, kuin yhtiö on purettu tai selvitystila on muuten lakannut. Valitsija voi kuitenkin periaatteessa valita selvitysmiehiä myös määräämäkseen toimikaudeksi.
31 31 Selvitysmies on oikeutettu palkkioon yhtiön varoista. Jos selvitysmiehen on valinnut yhtiökokous, hänen palkkionsa määrääminen on yhtiön sisäinen asia ja yhtiökokous päättää asiasta (Kyläkallio ym. 2008, 1427). Tuomioistuimen tai kaupparekisterin valitseman selvitysmiehen palkkiota yhtiökokous ei voi selvitysmiestä sitovasti määrätä. Yhtiö on velvollinen, jos yhtiö ja selvitysmies eivät ole muuta sopineet, maksamaan selvitysmiehelle palkkion laskun mukaan, ellei vaatimus ole kohtuuton. Selvitysmiehen vastuun osalta noudatetaan hallituksen jäsenten vastuuta koskevia säännöksiä (Kyläkallio ym. 2008, 1427). Selvitysmies, joka on eronnut tai jonka tehtävä on loppunut, saa itse tai hänen valtuutettunsa saa tehdä kaupparekisteriin tästä ilmoituksen. Ilmoitus voidaan tehdä, vaikka selvitysmiehisyys olisi lakannut muustakin syystä kuin oma-aloitteisen eroamisen vuoksi. Kysymyksessä on vain oikeus, ei velvollisuus. Ilmoitukseen ei vaadita kaupparekisterikäytännössä erosta erityistä selvitystä. Oman eroamisen ilmoituksen rekisteröimisestä on suoritettava ilmoituksen käsittelymaksu Tilintarkastajat Tilintarkastajien tehtävät eivät lakkaa yhtiön asettamisesta selvitystilaan (OYL 20:13), (Kyläkallio ym. 2008, 1428). Jos tilintarkastajien tehtävät ovat sovittu jatkuvan toistaiseksi, heidän tehtävät jatkuvat siihen saakka, kun yhtiö on purkautunut. Jos heidän toimikautensa osakeyhtiölain tai yhtiöjärjestyksen mukaan päättyy tai päättyy aikana, jolloin yhtiö on selvitystilassa, heidän tilalleen on valittava uudet tilintarkastajat tai heidät on valittava uudeksi toimikaudeksi siinä järjestyksessä kuin osakeyhtiölaissa ja mahdollisesti yhtiöjärjestyksessä määrätään.
32 32 Tilintarkastaja voidaan erottaa tai hän voi erota selvitystilan aikana samoin kuin yhtiön normaalin toiminnan aikana (Kyläkallio ym. 2008, 1428). Tilintarkastajia koskevia osakeyhtiölain ja tilintarkastuslain säännöksiä sekä yhtiöjärjestyksen määräyksiä sovelletaan tilintarkastajaan samalla tavalla kuin yhtiön normaalin toiminnan aikana, jos selvitystilan erityspiirteet eivät muuta aiheuta. Edellä mainitussa tarkoitettiin lähinnä tilintarkastuskertomukseen liittyviä kysymyksiä, joita käsittelen myöhemmin. Selvitystilan aikana noudatetaan OYL 7 luvun säännöksiä tilintarkastuksesta ja erityisestä tilintarkastuksesta. Jos erityistä tarkastusta koskeva asia on vireillä ennen selvitystilaan asettamista, yhtiön asettaminen selvitystilaan ei vaikuta sen määräämiseen tai suorittamiseen. Erityistä tarkastusta koskeva asia voidaan laittaa vireille selvitystilan aikana. Edellä mainitut asiat koskevat myös varatilintarkastajaa. Yhtiö voi selvitystilan aikana luopua tilintarkastajasta samalla tavalla, kuin yhtiö normaalin toiminnan aikana, jos tietyt TTL:ssä säädetyt edellytykset täyttyvät (7:2 1 ja TTL ) (Kyläkallio ym. 2008, 1428). Jos yhtiö ei valitse tilintarkastajaa, sen on ilmoitettava asiasta kaupparekisterille, jotta tilintarkastajaa koskeva rekisteröinti poistetaan kaupparekisteristä. Jos yhtiöjärjestyksessä määrätään, että yhtiöllä pitää olla tilintarkastaja, tilintarkastajan valitsematta jättämisen vuoksi yhtiöjärjestystä on muutettava. 4.6 Yhtiön elinten selvitystilan aikaiset tehtävät Hallitus ja toimitusjohtaja Yhtiön asetettua selvitystilaan hallintoneuvoston, hallituksen ja toimitusjohtajan tehtävät lakkaavat (OYL 20:9), (Kyläkallio ym. 2008, 1428). Heti yhtiön selvitystilaan asettamisen jälkeen hallitusten jäsenten ja toimitusjohtajan on luovutettava kaikki hallussaan olevat yhtiön asiakirjat ja muu omaisuus selvitysmiehille sekä perehdytettävä selvitysmiehet yhtiön tilaan ja asioihin selvitystilan alkamishetkellä.